CELEX: 31983R0586
Language: el
Date: 1983-03-14 00:00:00
Title: Κανονισμός (ΕΟΚ) αριθ. 586/83 του Συμβουλίου της 14ης Μαρτίου 1983 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων

Avis juridique important

|

31983R0586

Κανονισμός (ΕΟΚ) αριθ. 586/83 του Συμβουλίου της 14ης Μαρτίου 1983 σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων  

Επίσημη Εφημερίδα αριθ. L 071 της 17/03/1983 σ. 0003

***** ΚΑΝΟΝΙΣΜΟΣ (ΕΟΚ) αριθ. 586/83 ΤΟΥ ΣΥΜΒΟΥΛΙΟΥ  της 14ης Μαρτίου 1983  σχετικά με τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η Μεικτή Επιτροπή, που έχει συσταθεί με τη συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας της 28ης Ιουλίου 1980 (1), συνεδρίασε στο Βουκουρέστι στις 2 και 3 Δεκεμβρίου 1982 και ότι μετά το πέρας των εργασιών της πρότεινε, μεταξύ άλλων μέτρων, την αύξηση ορισμένων ποσοτήτων που αναφέρονται στο παράρτημα ΙΙ του πρωτοκόλλου σχετικά με την εφαρμογή του άρθρου 4 της συμφωνίας μεταξύ της Ευρωπαϊκής Οικονομικής Κοινότητας και της Σοσιαλιστικής Δημοκρατίας της Ρουμανίας περί του εμπορίου βιομηχανικών προϊόντων (2)·  ότι το εν λόγω πρωτόκολλο προβλέπει ότι για τις τροποποιήσεις των παραρτημάτων του, που προτείνει η Μεικτή Επιτροπή, ανταλλάσσονται επιστολές μεταξύ των δύο μερών·  ότι, ύστερα από εξέταση των διαφόρων στοιχείων των μέτρων που προτείνονται από την Μεικτή Επιτροπή, πρέπει να δοθεί σχετική συνέχεια, λαμβάνοντας, ιδίως, υπόψη τις κατάλληλες διατάξεις της συμφωνίας περί του εμπορίου βιομηχανικών προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Σοσιαλιστικής Δημοικρατίας της Ρουμανίας για την τροποποίηση του παραρτήματος ΙΙ του πρωτοκόλλου της συμφωνίας περί του εμπορίου βιομηχανικών προϊόντων εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στον παρόντα κανονισμό.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που θα υπογράψει τη συμφωνία με σκοπό τη δέσμευση της Κοινότητας.  Άρθρο 3  Οι τροποποιήσεις που αναφέρονται στο άρθρο 1 εφαρμόζονται από την ημερομηνία που αρχίζει να ισχύει η συμφωνία υπό μορφή ανταλλαγής επιστολών.  Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Μαρτίου 1983.  Για το Συμβούλιο  Ο Πρόεδρος  H. - W. LAUTENSCLAGER  (1) ΕΕ αριθ. L 352 της 29. 12. 1980, σ. 2.  (2) ΕΕ αριθ. L 352 της 29. 12. 1980, σ. 5.